Zarědowanja a workshopy
Tak ako tradicionelne nazymske koncerty za cełu familiju, su Schadowanki a Dny serbskego źiśecego źiwadła woblubowane zarědowanja za źiśi a młodostnych w běgu lěta.
Ze slědnym se wobraśaju na młodostnych a źiśi, aby se intensiwnje we swójej maminej rěcy na wuměłsku wašnju pśedstajali.
Nazymske koncerty
Koncerty serbskich chorow, spiwnych kupkow a ansamblow ludowego wuměłstwa słušaju južo dawno k nejwěcej woblubowanym tradicijam serbskego kulturnego žywjenja.
Wóni póbituju lajskim procowarjam dobru móžnosć za prezentaciju swójogo wuměłskego statkowanja a spěchuju zgromadnosć serbskego a nimskego wobydlarstwa wšych generacijow. Nejwětšy źěl tych něźi 10 do 14 zarědowanjow wob lěto jo w nazymje a pśewjedu se pó cełej Łužycy (Górna, srjejźna a Dolna Łužyca).
Wót lěta 1996 lažy planowanje, organizacija a pśewjeźenje zarědowanjow w zagronitosći załožby. Aktualne terminy koncertow namakajośo w serbskem kulturnem kalendarje.
Dny serbkego źiśecego źiwadła
Kužde druge lěto wótměwaju se Dny serbskego źiśecego źiwadła.
Toś te su zgromadny projekt Załožby za serbski lud a rěcnego centruma Witaj. W srjejźišću stoje workshopy nejwšakorakšych formow a móžnosćow wót źiwadła ako pógibowanje a improwizaciji. Dalej pokazuju młode aktery grajne sceny ze swójogo repertoire. 2017 su byli 22. Dny serbskego źiśecego źiwadła.
Waša nagranjański partner:
John Petrik
tel.: 03591 550-312
j.petrick-stiftung@sorben.com
Schadźowanka / Schadowanka
Schadźowanka w Górnej Łužycy a Schadowanka w Dolnej Łužycy stej tradicionelnej zmakani serbskich gymnaziastow, studentow a absolwentow wšych starstwowych kupkow.
Pśi tom póbituju studenty a wukniki wušych rědownjow wobeju serbskeju gymnaziumowu wótměnjecy wjacorny program ze spiwami,rejami, kabaretom a filmowymi sekwencami. Pódla su pśi tom južo tradicionelnje na pśikład Serbski młoźinski ansambel Budyšyn, chor studentow a kabereta wjelikeju studijneju městowu Lipsk a Drježdźany. Zarědowani Schadźowanka/Schadowanka stej za wětšy źěl w drugej połojcy nowembra. Městno zarědowanja w Górnej Łužycy jo było wzajźonych lětach měsćańska hala "Krona" w Budyšynje, w Dolnej Łužycy jo to kafeterija Dolnoserbskego gymnaziuma w Chóśebuzu. Planowanje teju zarědowanjowu lažy wót 1996 w rukach załožby.
Schadźowanka (górnoserbski)
Jana Pětrowa
Tel.: 03591 550-114
petrowa-stiftung@sorben.com
Schadowanka
Sylke Laubensteinowa-Polencojc
tel.: 0355 48576-459
lp-stiftung@sorben.com
Simone Poetzschowa
Tel.: 0355 48576-461
s.poetzsch-stiftung@sorben.com
Dalejkubłańske zarědowanje reja
Z lěta 2002 spěchujo Chóśebuske wótźělenje Załožby za serbski lud zarědowanja k dalej- a wukubłanju wjednikow rejowańskich kupkow a kwalificěrowanych rejowarjow w Dolnej Łužycy.
Z wutworjenim dorostowego studija Serbskego ludowego ansambla w Budyšynje wuwijaju se z lěta 2012 zgromadne projekty za pódpěrowanje rejowańskich kupkow w Dolnej Łužycy.
eng_Latn szl_Latn szl_Latn bos_Latn szl_Latn szl_Latn pol_Latn szl_Latn szl_Latn pol_Latn bos_Latn scn_Latn vec_Latn deu_Latn nld_Latn szl_Latn szl_Latn nld_Latn szl_Latn vec_Latn por_Latn nld_Latn nno_Latn vec_Latn deu_Latn luo_Latn vec_Latn cat_Latn als_Latn szl_Latn pol_Latn